62019CO0075_INF
Digriet tal-Qorti tal-Ġustizzja (Id-Disa’ Awla) tas-6 ta’ Novembru 2019 – BNP Paribas Personal Finance SA Paris Sucursala Bucureşti u Secapital
(Kawża C‑75/19) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Direttiva 93/13/KEE – Kuntratti konklużi mal-konsumaturi – Kreditu għall-konsum – Proċedura ta’ eżekuzzjoni forzata – Terminu ta’ ħmistax il-ġurnata mid-data tan-notifika tal-proċedura ta’ eżekuzzjoni forzata sabiex tiġi invokata n-natura inġusta ta’ klawżola”
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Proċedura ta’ eżekuzzjoni forzata – Leġiżlazzjoni nazzjonali li tissuġġetta d-dritt tal-konsumatur li jinvoka n-natura inġusta ta’ klawżola, fil-kuntest tal-oppożizzjoni għall-eżekuzzjoni, ta’ terminu qasir ħafna – Inammissibbiltà – Nuqqas ta’ konformità mal-prinċipju ta’ effettività – Leġiżlazzjoni nazzjonali li tistabbilixxi d-dritt tal-konsumatur li jinvoka n-natura inġusta ta’ klawżola fil-kuntest ta’ proċedura distinta tal-oppożizzjoni għall-eżekuzzjoni – Proċedura mhux suġġetta għal terminu u li ma għandhiex effett fuq il-proċedura ta’ eżekuzzjoni forzata – Assenza ta’ effett
(Direttiva tal-Kunsill 93/13)
(ara l-punti 28-34 u d-dispożittiv)
Dispożittiv
Id-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur, għandha tiġi interpretata fis-sens li tipprekludi dispożizzjoni legali nazzjonali li abbażi tagħha konsumatur li jkun ikkonkluda kuntratt ta’ self ma’ stabbiliment ta’ kreditu u li kontrih dan il-bejjiegħ jew fornitur ikun beda proċedura ta’ eżekuzzjoni forzata huwa dekadut, lil hinn minn terminu ta’ ħmistax il-ġurnata mid-data tan-notifika tal-ewwel atti ta’ din il-proċedura, milli jinvoka l-eżistenza ta’ klawżoli inġusti biex jikkontesta l-imsemmija proċedura, u dan minkejja li dan il-konsumatur ikollu, skont id-dritt nazzjonali, dritt għal azzjoni ġudizzjarja sabiex tiġi kkonstatata l-eżistenza ta’ klawzoli inġusti, li t-tressiq tagħha ma huwa suġġett għall-ebda terminu, iżda li l-eżitu tagħha ma għandu ebda effett fuq dak li jirriżulta mill-proċedura ta’ eżekuzzjoni forzata, li tista’ tiġi imposta fuq il-konsumatur qabel ma tintemm l-azzjoni għall-konstatazzjoni tal-eżistenza ta’ klawżoli inġusti.
(
1
)	ĠU C 164, 13.5.2019